**HÍRLEVÉL**

**„Együttműködés Szolnok Gazdaságának Fejlesztéséért és a Szolnoki Munkahelyekért” - Szolnoki Foglalkoztatási Paktum hírlevél**

**2018. évi 2. szám**

# Újra megjelent a *Mikro-, kis- és középvállalkozások munkahelyteremtő beruházásainak támogatása* tárgyú pályázati felhívás

**A Pénzügyminisztérium a mikro-, kis- és középvállalkozások számára munkahelyteremtő beruházási pályázatot hirdetett. A Nemzeti Foglalkoztatási Alapból 6 milliárd Ft támogatási keretösszeg áll a pályázók rendelkezésére. Cél a kkv-szektor megerősítésén túl a területi különbségek csökkentése, a hátrányos térségek felzárkóztatása és a helyi gazdaságok megerősítése.**

A pályázat alapján csak induló beruházás támogatható. Pályázni új eszközök, gépek, berendezések, egyes immateriális javak beszerzésére, új épület(rész) építésére, valamint ingatlanvásárlásra lehet.

A munkahelyteremtő támogatás regionális beruházási támogatás jogcímen vagy csekély összegű (de minimis) támogatásként nyújtható, amelynek mértéke nem regisztrált álláskereső esetén új munkahelyenként 1,5 millió forint lehet. Kiegészítésként a vállalatok kiközvetített álláskereső foglalkoztatása esetén új munkahelyenként 700 ezer forint, 12 hónap alatt kizárólag közfoglalkoztatási jogviszonyban foglalkoztatott személynél vagy hatodik életévét be nem töltött gyermekét saját háztartásában nevelő nő foglalkoztatása esetén új munkahelyenként 1,5 millió forint, kedvezményezett járásban vagy településen új munkahelyenként további 400 ezer forint kiegészítő támogatást kaphatnak.

A pályázatokat a beruházás helye szerinti fővárosi/megyei kormányhivatalhoz **2018. szeptember 10-ig** lehet benyújtani a pályázati dokumentációban meghatározott feltételek szerint. A támogatott beruházást legkésőbb 2019. október 31-ig kell a kedvezményezetteknek befejezniük.

A pályázat kódjele: NFA-2018-KKV.

A pályázati dokumentáció elérhető [itt](http://www.kormany.hu/hu/nemzetgazdasagi-miniszterium/hirek/ujabb-hatmilliard-forint-munkahelyteremtesre)

*További információk:*

*Jász-Nagykun-Szolnok Megyei Kormányhivatal*

*Tel.: 56/523-900 Nánási Zsigmond*